ALLES OOR LANDBOU EN POLITIEK - Page 3 - Stormfront
ALLES OOR LANDBOU EN POLITIEK
08-12-2005, 06:55 PM #21
Re: ALLES OOR LANDBOU EN POLITIEK
08-12-2005, 08:19 PM #22
Derduisende plase al verkoop
Meer as 151 000 plase is sedert 1997 in Suid-Afrika verkoop en al dié inligting is op ons webwerf beskikbaar.
Landbou.com bied nou 'n besondere en eksklusiewe diens aan: Plaasverkope op die internet.
Dié nuwe diens is 'n uitbouing van die bestaande Plaasverkope wat weekliks in die tydskrif gepubliseer word. Landbou.com bied dié diens aan met die samewerking van Property24, die bekende aanlyn-verskaffer van dienste aan die eiendomsmark in Suid-Afrika.
Dié diens is geskep vanweë die groot vraag wat in die landbou bestaan om hierdie belangrike inligting maklik en vinnig in die hande te kan kry. Die bron van die inligting wat op die webwerf verskaf word, is 'n databasis van plaastransaksies wat sedert 1997 by die onderskeie aktekantore in Suid-Afrika geregistreer is.
Die diens op die webwerf maak dit moontlik om inligting oor transakies op twee maniere te soek. Een manier is om 'n soektog met 'n plaasnaam of -nommer te doen, of om 'n verslag van verkope oor 'n tydperk van drie maande in 'n spesifieke distrik aan te vra.
Deur die naam of nommer van 'n plaas op die webwerf in te tik, sal die soekenjin die transaksie soek en opspoor (mits dit sedert 1997 geregistreer is). Indien dit opgespoor word, sal dit saam met 'n verslag van die tien jongste plaastransaksies in dié distrik verskaf word. Hierby ingesluit is besonderhede soos die verkoop- en oordragdatum, die name van die koper en die verkoper, die grootte van die plaas en die koopprys.
'n Ander manier van soek is om 'n distrik in 'n spesifieke provinsie uit te wys. 'n Kaart word vertoon en die webbesoeker kies 'n distrik of 'n ruitblokkie. Die soekenjin stel dan 'n verslag beskikbaar van die transaksies wat vir 'n bepaalde tydperk van drie maande beklink is.
Van die nuttige bykomende inligting wat in so 'n verslag aangebied word, is die verdeling van plase in verskillende groottes, bv. kleiner as 25 ha, 25 ha tot 100 ha, 100 ha tot 250 ha, en so aan. Hier word aangedui hoeveel plase in 'n bepaalde tydperk in elke kategorie verkoop is, die gemiddelde verkoopprys en die gemiddelde prys per hektaar.
Weens die omvang van die inligting wat gekoop en vir die internet verwerk moes word, kos elk van die bogenoemde verslae R50 stuk. 'n Webbesoeker kan dus 'n verslag aanvra, die koopbesonderhede invul om die transaksie te beklink, waarna dit per e-pos aan die kliënt gestuur word. Die internettransaksies is onder meer heeltemal veilig en word gerugsteun deur Property24, 'n filiaal van Media24, wat Landbouweekblad uitgee.
08-12-2005, 08:22 PM #23
AgriSEB is gee én neem
Die Afrikaanse Handelsinstituut sê swart ekonomiese bemagtiging in die landbou (AgriSEB) bied geleenthede aan almal wat daarby betrokke is. Terwyl nuwe toetreders begunstig word, kan diegene wat gee hul eie belange beskerm en dit uitbou.
Swart bemagtiging is nie net eenrigtingverkeer nie; dit is veronderstel om almal wat daaraan deelneem, te bevoordeel. Anders gestel: 'n Mens gee geleenthede weg sodat jy terselfdertyd geleenthede kan behou en vergroot, sê mnr. Jacob de Villiers, uitvoerende direkteur van die Afrikaanse Handelsinstituut (AHI).
Hy het in 'n openhartige gesprek die AHI se standpunte oor AgriSEB oorgedra en gesê daar kan nie toegelaat word dat die debat net deur die betrokkenes gevoer word nie. "Daar moet ook deelname deur die sakesektor wees sodat 'n balans bereik kan word. Dit is ons siening dat die debat te gepolariseerd geraak het tussen dié wat wil hê en dié wat nie wil gee nie.
"Die debat kan al hoe ernstiger raak terwyl die Regering en organisasies soos Agri SA in die middel sit. Dit help nie om te skree en niks te doen nie. Sinvolle oplossings moet gesoek word. Dit gaan oor die beskerming van eiendomsreg - vir dié wat het sowel as dié wat nou kry. Eiendomsreg is van die allergrootste belang vir ekonomiese vooruitgang."
De Villiers sê hy steun die siening dat grondhervorming nie die verantwoordelikheid van die landbousektor alleen is nie. Dit is die verantwoordelikheid van die totale landsekonomie. 'n Groot deel van die verantwoordelikheid word gedra binne die Begroting en die owerheidsbesteding, maar dit is nie genoeg nie.
Daarom word ook buite Suid-Afrika na ondersteuning gesoek. Hy het verwys na 'n onlangse besoek van Suid-Afrikaanse sakelui aan Nederland waar mnr. Matthews Phosa, ondervoorsitter van die AHI, 'n beroep op Nederland, as eerste Wes-Europese setlaars in Suid-Afrika, gedoen het om nou weer konstruktief by grondhervorming betrokke te raak.
"Dit gaan nie daaroor om vir 'n land te sê omdat hy eeue gelede betrokke was, hy nou verplig is om weer betrokke te raak nie. Dit gaan daaroor om 'n aantreklike aanbod te doen en te sê dit maak ekonomies sin omdat dit help om aan vrede en die ekonomie te bou en dit 'n belegging is."
Hy sê as Suid-Afrikaners se eie siening van die toekoms met ongunstige verwagtinge gekleur is, kan hulle nie hulp uit die buiteland verwag nie. "As ons die toekoms wil maak werk, moet ons wys dat die nodige sakeplanne, samewerking en projekte beskikbaar is vir diegene wat betrokke wil raak. Daar sal altyd geld beskikbaar wees vir projekte wat geld kan maak."
Suid-Afrika sal waarskynlik ook skenkergeld vir grondhervorming kry as hy werk daarvan maak. Maar die skenkerlande sal planne vir konstruktiewe oplossings wil sien en nie net van die probleme wil hoor nie.
Oor die sakesektor se bydrae sê hy dié sektor lewer reeds deur belasting 'n belangrike bydrae tot die inkomste van die staat. As aantreklike geleenthede geskep word, sal die sakesektor dit ook raaksien en opraap.
"Ons is beslis nie onbetrokke nie. Van niemand kan egter verwag word om net te gee nie. Selfs die grond wat prysgegee word, word volgens markkragte uit die staatsbegroting betaal. Daar is wel baie trane en opofferings vir diegene wat op die grond geleef het, maar dit is vir hulle sekerlik nie swaarder as vir diegene wat voorheen van grond ontneem en verontreg is nie."
De Villiers sê kennis en ervaring van boerdery is die grootste enkele komponent van grondhervorming wat kortkom. "Daar is aspirasies, daar is finansieringsbronne en daar is grond - kennis is die ontbrekende element. Die oordrag van kennis is die belangrikste van alles en dit is hier waar boere 'n belangrike bydrae kan lewer, want dit is hulle wat die kennis het."
Boerdery het in die jongste tyd allerlei fasette bygekry, soos toerismegeleenthede wat op plase geskep word. Ook hier lê die kennis by die bevoordeeldes en is daar 'n aantal tipiese sakegeleenthede wat aangegryp en waarby nuwe toetreders betrek kan word.
Oor die spertye vir grondhervorming sê De Villiers die lewe eindig nie in Desember 2005 nie. "Die begrote bedrae vir restitusie is miskien nie genoeg om alle grond binne die spertyd oor te dra nie. Daar is egter ook kapasiteitsprobleme. Koopkontrakte moet ook eers afgehandel word voor daar by die betaling gekom word.
"Uiteindelik sal genoeg geld beskikbaar wees indien nie volgende jaar nie, dan wel later. Pleks daarvan om te fokus op wanneer die proses gaan eindig, is dit belangriker om nou saam te werk en saam aantreklike geleenthede te ontgin."
Hy sê die regte houding oor die toekoms moet ontwikkel word en daar moet 'n doelgerigte strewe wees om dit saam binne te gaan. Almal moet na mekaar luister en hul doelwitte versoen. Niemand gaan slegs die ander party se doelwitte bevorder nie.
Hy sê die feit dat partye, soos die Regering, Agri SA en Nafu, saam oor die toekoms praat, is die regte ding om te doen. Oor die inhoud van me. Thoko Didiza, Minister van Landbou en Grondsake, se konsepplanne vir AgriSEB wou hy hom nie uitlaat nie.
"Dit is nie vreemd dat die politieke besluitnemers ook 'n rol wil speel nie. Ons is besig met 'n transformasie-proses wat bekostigbaar moet bly en aanvaarbaar genoeg moet wees om grimmigheid te bestry. Daarom moet 'n middeweg bepaal word waarmee almal kan saamleef." &ltp>
Oor die dringendheid van grondhervorming sê De Villiers hoop en aspirasies se liggie brand vir 'n ruk helder en swaai dan om in vurigheid tensy daar 'n sigbare belewenis van vordering is.
"Grond is 'n emosionele kwessie. Dit het te doen met sieninge oor die verlede en met die toekoms. Almal het koel koppe nodig om die regte dinge reg te doen en daar is nie vir ewig tyd nie, daarom is dit dringend. &ltp>
"Niemand anders gaan dit vir ons doen nie - nie die Regering of die buiteland nie. Net diegene wat regstreeks daarmee gemoeid is, kan grondhervorming laat slaag."
08-12-2005, 08:26 PM #24
Plaasbesetting by Morgenster afgeweer
Op Sharpevilledag, 21 Maart 2005, (Human Rights Day), is waarskynlik die eerste volskaalse en behoorlik georganiseerde plaasbesetting in Oos-Transvaal, met groot sukses afgeweer. Die aanhoudende dreunsang van die skare, "Mugabe is coming", het geen verdere verduideliking oor die werklike doel van die byeenkoms gelaat nie.
'n Skare swartes wat met twee groot busse en verskeie kleiner busse en bakkies aangery is, het op die skouer van 'n verlate grondpad regoor die plaas Morgenster van mnr Gawie Volschenk, 'n reeds swaar beproefde boer, byeengekom om hom te treiter.
Wat dadelik die kollig op die regering laat val, is die drie owerheidsinstellings wat hier 'n bedenklike rol gespeel het. Eerstens het die blanke plaaslike landdros van Breyten toestemming aan die swart aktivis-organisasie Trac, (Transvaal Rural Action Committee), nou verbonde aan die Landless Peoples Organisation, gegee om vanaf 10:0 tot 16:00 (ses ure lank), 'n byeenkoms op die drumpel van 'n boer se eiendom te hou.
Hierdie gesin moes al twee plaasaanvalle afweer. Dan moes hulle bykans R200 000 se hofkostes aangaan om hulself te verweer nadat die boer en sy seun hulself moes verdedig teen 'n plaasaanvaller. Die aanvallers is in die proses gewond, en eis nou skadevergoeding.
Tweedens is geeneen van die blanke gemeenskap hieroor ingelig nie terwyl die plaaslike stasiebevelvoerder van die polisie, ook 'n blanke, wel deur die landdros in kennis gestel is. Die verstommende is dat die polisieman deeglik op hoogte was van al die verwikkelinge op Morgenster en desnieteenstaande het hy daaroor geswyg!
Derdens is die TV-span met 'n polisievoertuig vervoer om in posisie te kom waarvandaan hulle 'n uitsig kon hê op die saamgetrekte boere wat buite sig van die betogers gegroepeer het.
Die teenwoordigheid van aanvanklik slegs vyf of ses lede van die polisie waarvan die bevelvoerder deurgaans as onderhandelaar van die aktivistegroep opgetree het, het die boere onmiddellik laat besef dat hulle op hulleself aangewese gaan wees vir beskerming. Dié vermoede is versterk deurdat die bevelvoerder deurentyd die aktiviste se eise en dreigemente aan die boere kom oordra het in stede daarvan om hom te bepaal by sy verantwoordelikheid om te verseker dat die swartes die voorwaardes wat die landdros neergelê het, stiptelik nakom en die boer en sy gesin te beskerm. Die verantwoordelikheid van die owerheid om die veiligheid van die boer en sy gesin te waarborg, is hier ooglopend deur die vingers gesien. Hy het toegelaat dat die gesin deur die swartes geterroriseer word.
Die teenwoordigheid van drie blanke mans wat die swartes opgerui het, dui op 'n sterk moontlikheid van derdemag bedrywigheid. Inligting wat oor hulle teenwoordigheid bekom is, het die waarskynlikheid van finansiële steun vanuit die buiteland om die boer vir R3 miljoen skadevergoeding te dagvaar, uitgelig.
Die feit dat daar te min polisiemanne was om die situasie te hanteer, en dat die oproermakers gedreig het om te skiet, wys daarop dat hierdie byeenkoms nie bloot gegaan het oor 'n vreedsame betoging vir menseregte nie.
Eers nadat die boere spontaan 'n kring gemaak, hardop tot God gebid en Psalms gesing het en daarna vasberade in ordelike formasie ontplooi en stelling ingeneem het om Morgenster desnoods met bloed te verdedig, het die moontlikheid van bloedvergieting tot die grondgrypers deurgedring.
Die slag van Morgenster was gewen.
Wat van groter belang is, is die hegte band van samehorigheid, gebore uit nood wat daar gesmee is. In die gees van Afrikanernasionalisme, gegrondves in die geloof in God Drie-enig soos dit uit die geskiedenis na vore kom, is die eer van die oorwinning aan God gegee. Dit was 'n oorwinning van reg oor onreg.
Mnr Danie Varkevisser, onderleier van die HNP, het dit benadruk dat hierdie gebeurtenis die noodsaak van gesamentlike verset teen dié soort onreg teen die blanke in die algemeen en die boer in besonder onderstreep. Die wettige beskerming van lewe en eiendom van die blanke wanneer die onwettige regime in gebreke bly en boonop sy owerheidsinstellings misbruik om onder die dekmantel van menseregte, sulke growwe onregmatighede toe te laat, sal toenemend by die blanke self setel.
"Laat die blanke in die land en die Afrikaner in die besonder, met die oog op beloofde versnelling van die Mugabe-benadering ten opsigte van die witman se totale besit, (nié net sy grond nie), en met die oog op die gemiddelde agt blankes per dag wat vermoor word sedert 1994, 2x2x2 keer dink voordat hy sy vuurkrag vrywillig inhandig. Die besit en verantwoordelike aanwending daarvan het bloedvergieting voorkom!"
08-20-2005, 04:51 PM #25
Gronddebat is by die Rubicon
DIE gesprekvoering oor die herrangskikking van grondeienaarskap in Suid-Afrika het die fase bereik waar vae politieke stellings plek gemaak het vir 'n "robuuste debat" waar 'n praktiese, werkbare stelsel deur alle belanghebbendes uitgewerk sal moet word.
Die verwagting is dat die toekoms van Suid-Afrika se landbou - en in 'n groot mate ook die land s'n - bepaal kan word deur die langverwagte nasionale grondberaad wat hierdie week in Johannesburg gehou word.
Die uitkoms van die beraad sal ook die toon aangee op Vrystaat Landbou (VL) se jaarkongres wat Woensdag en Donderdag in Bloemfontein gehou word. Die hoofonderwerp van die kongres is juis ordelike en suksesvolle grondhervorming vir 'n beter ekonomie in die Vrystaat. 'n Onderwerp wat hierby aansluit, is die rol van swart bemagtiging in die landbou (Agri- SEB) om ekonomiese bemagtiging suksesvol te kan toepas.
Op die beraad sal die beginsel van 'n vrye mark en 'n gewillige koper en verkoper wat deur die georganiseerde landbou as basis dien direk koppe stamp met organisasies soos die SAKP en die Beweging vir Grondlose Mense se eise vir onmiddellike, groter toegang en dat afstand gedoen word van die beginsel omdat dit nuwe toetreders te stadig in besit stel van grond.
Op VL se grondkomiteevergadering 'n week gelede in Bloemfontein het dit duidelik geword die debat oor grond het 'n nuwe tree vorentoe gegee .
Almal was dit eens met mnr. Tamie Tukani van die National African Farmers Union (Nafu) in die Vrystaat dat 'n "robuuste debat" gesond is. Die eerste keer is probleme soos staatsdepartemente wat klaarblyklik teen mekaar werk wat projekte betref ter tafel gelê.
Die wiel om grondhervorming in die Vrystaat toe te pas, is reeds aan die rol. VL se projek om as koördineerder op te tree is aan die gang. Mnr. Lullu de Jager tree as koördineerder op, terwyl die spesiale kantoor in VL om dit te doen deur al die landbou-ondernemings en banke geldelik ondersteun word.
Intussen het al die ondernemings en banke ook saamgespan om R500 000 per jaar beskikbaar te stel vir 'n mentor vir die nuwe Oppermansgronde-besproeiingsprojek van miljoene rande. Dit is juis hierdie mentorskapstelsel wat prakties van die grond moet kom, is op die vergadering gesê. Mentors sal betaal moet word om hulle ook aanspreeklik te kan hou.
Kenners is eens die grondberaad kan die Rubicon wees waaroor Suid-Afrika kan vaar na 'n gelyke en regverdige grondverdeling geskoei op praktiese, volhoubare en markgerigte beginsels, of dit kan 'n nuwe Bloedrivier word waarin die land kan vasval in hernude beskuldigings, agterdog, politieke retoriek en uiteindelik 'n staat van wantroue wat, soos in Zimbabwe, die landbou kan sink.
08-20-2005, 05:03 PM #26
Wildboere ontevrede oor wette
DIE wette op vleisveiligheid, vuurwapens en omgewingsbestuur: biodiversiteit maak dit moeilik vir wildboere in Suid-Afrika.
Die Suid-Afrikaanse Wildorganisasie (Sawo) sal vinniger moet beweeg om iets vir die wildboer te beteken.
So het mnr. Borrie Erasmus van Senekal, nuutverkose voorsitter van Sawo, vandeesweek op 'n spesiale vergadering van dié organisasie in Bloemfontein gesê. Die vergadering is gehou om die toekoms van die land se wildbedryf te bespreek.
Sekere wette maak dit moeilik vir wildboere en Sawo moet sy insette hieroor aan die regering oordra, is gesê. Die nasionale wet op omgewingsbestuur: biodiversiteit gaan 'n baie vinnige ekonomiese impak op die wildboer hê. Die vuurwapenwet bly 'n nagmerrie en die wet op vleisveiligheid veroorsaak 'n geweldige probleem vir wildboere, meen die nuwe dagbetuur van Sawo.
Mnr. Coert Steynberg van Warmbad, nuwe ondervoorsitter van Sawo, het gesê die vleisveiligheidswet bepaal dat 'n slaghuis op 'n jagplaas geregistreer moet wees, aan sekere standaarde moet voldoen en 'n opgeleide vleisinspekteur moet hê.
Dit bring mee dat tussen R200 000 en R250 000 aan slaghuise bestee moet word om aan die standaarde te voldoen. "Van die vereistes is heeltemal onnodig," sê Steynberg.
"Die diens wat die boer dus vroeër aan die jagter gelewer het, kan nie meer gelewer word nie en nou gaan slag die jagter self."
Sawo is ontevrede met die koste- implikasie van dié wet vir die boer. "Die meeste plaaswerkers is ook ongeskoold en sal nie die opleiding as vleisinspekteurs slaag nie," meen Steynberg.
Erasmus het oor grondhervorming gesê: "Ons is glad nie onwillig oor grondhervorming wat gepaardgaan met swart ekonomiese bemagtiging nie, maar dit kan nie op ons afgedwing word nie. Ons moet 'n sê in die saak hê."
Steynberg het gesê nóg 'n probleem is dat natuurbewaring regstreeks met wildboere meeding.
"Met belastingbetalersgeld bedryf hulle reservate waarin wild geteel en dan op die ope mark verkoop word. Dié geld gaan nie na natuurbewaring se begroting nie, maar in die land s'n. Ons stel voor dat die geld eerder vir swart bemagtiging gaan."
Sawo is ook bekommerd dat geen wildboer in die paneel kundiges dien wat in April aangestel is om alle vorme van jag te ondersoek nie.
Mnr. Marthinus van Schalkwyk, minister van omgewingsake en toerisme, het vroeër aangekondig die paneel wat hy aangestel het om spesifiek geblikte jag en jag in die bufferstroke van natuurreservate te ondersoek gaan sy werksaamhede uitbrei om die hele bedryf te ondersoek.
Sawo meen wildboere moet op die paneel verteenwoordig word. "Dié hele ding gaan oor jag, maar waar is die grondeienaar en, die belangrikste van alles, die jagter?" het Steynberg gevra.
Mnr. Gary van den Berg, derde nuutverkose lid van Sawo se dagbestuur, het oor dié kwessie gesê: "Was dit nie vir die kommersiële wildboer nie, sou die witrenoster en bastergemsbok nie meer bestaan het nie."
Volgens Sawo is ook die swartwildebees in die Vrystaat deur boere gered en nie deur natuurbewaring nie.
Die organisasie het hom uitgespreek oor die konsepbeleid oor die jag van groot roofdiere waarop mense tot 20 Maart vanjaar kon reageer.
Die beleid word later vanjaar deel van die departement van omgewingsake en toerisme se wet op biodiversiteit. Hiervolgens mag geblikte leeus gejag word ses maande nadat hulle in die natuur teruggeplaas is.
Steynberg het oor die vereiste van ses maande gesê: "Dit is snert."
Hy sê die leeu moet dan ses maande lank kos kry deur ander wild op die boer se grond te vreet. "Daar is geen wetenskaplike studie wat sê ses maande is die aanvaarbare tydperk nie. Dié tydperk is net uit die lug gegryp." Volgens Sawo is die jag van 'n leeu vyf dae nadat dit vrygelaat is, aanvaarbaar.
08-20-2005, 05:06 PM #27
Landbou kan uitwerking van misdaad nie meer absorbeer
GEWELDSMISDAAD, veral plaasaanvalle gemik teen die landbougemeenskap, bly 'n bron van ernstige kommer. Hoewel daar gedurende 2003 'n afname van 164 plaasaanvalle en 37 moorde was in vergelyking met 2002, word die landbougemeenskap deur sulke misdade gedestabiliseer.
Gedurende Mei het etlike plaasaanvalle weer voorgekom waar verskeie persone vermoor en ander ernstig beseer is. Dit is vir Agri Suid Afrika onaanvaarbaar dat die sektor blootgestel bly aan dié tipe aanvalle en toenemende misdaad, terwyl dit voortgaan om in die voedselbehoeftes van die land te voorsien en werksgeleenthede help skep. Wat egter bekommer, is die toename in misdade soos diefstal, intimidasie, beskadiging van plaasinfrastruktuur en so meer en die effek daarvan op winsgewende produksie.
Primêre landbou draongeveer 4,5% by tot die bruto binnelandse produk (BBP) van SuidAfrika en as die skakeleffekte van landbou van ongeveer 9% in berekening gebring word, dan dra landbou nagenoeg 14% by tot die BBP.
Landbou voorsien ook in die voedsel- en veselbehoeftes van die bevolking en voer landbouprodukte uit wat buitelandse valuta verdien. Die landbou skep werksgeleentheid in veral die landelike gebied en hou die ekono mie van die meeste landelike dorpe aan die gang. Meer as die helfte van die provinsies en sowat 40% van die land se totale bevolking is primêr afhanklik van die landbou en verwante bedrywe. Voortdurende misdaad wat boerdery-aktiwiteite negatief beï nvloed, het dus ook 'n effek op voedselproduksie en die plaaslike ekonomie. Verskeie faktore beï nvloed winsgewende landbouproduksie, waarvan die omvang van misdaad opplaasvlak waarskynlik die grootste is.
Gedurende 2003 is 38 872 beeste en 88 931 skape wat gesteel is, nie teruggevind nie. Gemeet aan die waardes soos bepaal deur die Nasionale Veediefstaleenheid, beloop die verlies aan veediefstal vir daardie jaar R247 718 600. Uit inligting wat Agri SA bekom het, het verskeie boere aangedui dat hulle skaapboerdery gestaak of hulle kuddes so verminder het dat hulle die skape snags kan kraal. Hierdie verskynsel kom deur die land voor.
Skaapboerdery om dorpe is tans ook nie meer moontlik nie, omdat skape so maklik gesteel word. Veediefstal het ook 'n effek op beesboerdery en in sommige distrikte raak dit ál meer riskant om met beeste te boer. Plase naby informele gebiede is veral aan misdaad blootgestel. In dié gevalle is dit die plaasinfrastruktuur soos geboue, heinings en boor gattoerusting wat oornag geplunder word. Die diefstal van produkte maak boerdery baie moeilik en sekuriteitsmaatskappye moet teen hoë koste aangestel word.
In 'n studie wat 'n tyd gelede deur die Houtkwekersvereniging gedoen is, het hul lede aangedui dat planne om verdere uitbreidings aan te gaan eers gestaak word weens die misdaadsituasie in die land. Hierdie nuwe uitbreidings kon 8 258 nuwe werksgeleenthede in die sektor geskep het. Die diefstal van hout en houtprodukte beïnvloed die sektor ook nadelig, wat lei tot groot verliese.
Dit is nie net die diefstal van produkte, insette, heinings en so meer waarmee die boerderysektor daagliks te kampe het nie. Intimidasie in al sy vorme kom daagliks in die sektor voor, wat die stabiliserende rol wat landbou speel, negatief beï nvloed. Die boerderygemeenskap is daagliks blootgestel aan betreding van hul eiendom, onwettige beweiding en die onwettige jag van wild met groepe honde van tot soveel as 20. Die vraag kan dus tereg gevra word, hoeveel ander sektore van dié omvang sou onder hierdie toestande nog met produksie kon voortgaan en 'n bydrae tot die ekonomie maak.
Deur middel van die Agri Securitas-Trustfonds van Agri SA word aanvullende geldelike hulpmiddele aan die landbougemeenskap beskikbaar gestel om op 'n pro-aktiewe wyse plaasaanvalle en ander misdade te help voorkom. 'n Totaal van 59 beveiligingsprojekte is reeds landswyd deur die fonds geldelik ondersteun. Die bydraes is slegs moontlik deur die geldelike ondersteuning wat die Trustfonds van Nissan Suid-Afrika, Smartcom en CrisisOnCall maandeliks ontvang. Deur dié instansies te ondersteun, stel dit hulle in staat om ook 'n bydrae te maak tot die boer se veiligheid.
08-20-2005, 05:10 PM #28
Hof bied geen hoop vir landbou
HOFSAKE om die regering te verplig om graanprodusente te beskerm, bied geen oplossing vir dié bedryf nie.
Landbouers het weinig hoop om deur die howe verligting vir die probleme met hul produkpryse te kry.
Suid-Afrika is lid van die Wêreld- Handelsorganisasie (WHO).
Dié organisasie bevorder vrye handel. Die lidlande wat die organisasie gestig het en in stand hou se ooreenkoms met mekaar behels dat die betrokke regerings in- en uitvoertariewe stelselmatig sal afskaf.
Ons koringboere se onlangse vertoë tot die owerheid om die invoertarief op koring te verhoog, is 'n sprekende voorbeeld van die kern van die probleem.
Ons land koop jaarliks sowat 50 000 ton koring by Argentinië. Dié land is die vyfde grootste uitvoerder van koring in die wêreld.
Die Argentyne is doeltreffende koringboere.
Die nasie lewer ook 'n goeie produk.
Hulle het ook 'n uitstekende klimaat vir produksie. Brasilië koop jaarliks 5 miljoen van die 6 miljoen ton wat Argentinië produseer.
Die regering se beleid om invoertariewe op koring te handhaaf of te verhoog, is regstreeks gekoppel aan die land se WHO-verpligtinge.
Die beleid is maar vanselfsprekend ook aan die landsbeleid gekoppel.
Suid-Afrika kan tot 72% (sowat R650 per ton) op die invoer van koring hef. Die heffing is slegs 3% (R18 p/ton).
Kragtens die WHO-verdrag kan die regering dus ingevoerde koring aansienlik meer "belas".
Dit kan die land se produsente ondersteun, maar die algemene politieke beleid dikteer anders.
Ons land gebruik meer koring as wat ons kan produseer, want ons klimaatsomstandighede is 'n deurslaggewende faktor.
Brood is, naas meel, ons tweede belangrikste stapelvoedsel. Die eenvoudige vraag is dus: Wie hou die regering eerder tevrede?
Die land se miljoene broodeters (deur faktore te voorkom wat die broodprys onnodig laat styg) óf 'n paar duisend landbouers wat sukkel om kop bo water te hou?
Hierdie artikel is geskryf deur Libo van Aswegen en Daan Nortier. Rig navrae aan hulle by Naudes by (051) 400-4000.
08-20-2005, 06:08 PM #29
Premiehulp vir die boer
BOERE wat finansiële druk ervaar, kan moed skep - Sanlam bied nou geleenthede om die betaling van premies op hul polisse te verlig.
Volgens Kobus Engelbrecht, bemarkingshoof van Sanlam Cobalt, gaan boere in verskeie streke van die land steeds gebuk onder die las van knellende droogtes en swak oeste.
"Al het dit in sommige dele van Suid-Afrika begin reën, word baie boere nog finansieel lam gelê deur die skade wat die droogte veroorsaak het. Dit plaas boere onder geweldige finansiële druk.
Sanlam het derhalwe oorbruggingsgeriewe in plek gestel om dit vir hulle makliker te maak om hul finansiële verpligtinge na te kom en om te help verhinder dat waardevolle risikodekking verlore gaan," sê hy.
Boere wat Stratus-polisse het, kan nou aansoek doen om tydelik geen premies op dié polisse te betaal nie indien hulle weens sekere omstandighede 'n tydelike inkomsteverlies ervaar. Buiten vir boere, word die premievakansie ook in die volgende gevalle toegelaat: swangerskap; bedanking of afdanking by vorige werkgewer, en deeltydse of voltydse studie.
Boere en ander Sanlam-kliënte wat van hierdie hulp gebruik wil maak, kan gerus die Sanlam Kliëntekontaksentrum by 0860 000 121 skakel. Die sentrum sal verduidelik watter oorbruggingsgerief op hom of haar van toepassing is, watter reëls geld, en die prosedure wat gevolg moet word.
08-20-2005, 06:27 PM #30
Herwonne water benut
WYNBOERE in Durbanville en Philadelphia gaan eersdaags gebruik maak van herwonne water vanaf die Potsdam-afvalwaterbehandelingswerke vir drupbesproeiing van wingerde.
'n Pypleiding oor 36 km gaan water vanaf 'n 40 megaliter-opgaardam op die plaas De Grendel na plase tot by Klipheuwel en Philadelpia pomp.
Altesame 36 wynplase sal danksy dié pyplyn sowat 3000 ha wingerd kan besproei.
Die Kaapse stadsraad het die projek verwelkom, omdat dit strook met sy strategie om alternatiewe waterbronne vir landbou en nywerhede te ontwikkel.
Soortgelyke projekte is reeds by afvalwaterwerke in Bellville, Parow en Kraaifontein in werking.
Die infrastruktuur by die Bellville-werke is twee jaar gelede verbeter om die volume afvalwater met 5 megaliter per dag te verhoog.
'n Projek om die hergebruik van afvalwater tot 3,7 megaliter per dag te verhoog, is in Junie by die Parow- en Kraaifontein-werke voltooi.
Mnr. Bernhard Veller, tesourier van die Durbanville Pipeline Joint Venture (DPJV) - 'n organisasie wat deur die wynboere gestig is - het gesê die projek is genoodsaak om volgehoue gehaltewyn vir die streek, wat vir veral sy gehalte-sauvignon blanc bekend is, te verseker.
"Die afgelope drie jaar het die droogte 'n impak gehad op wyngehalte. Reënval van Oktober tot Januarie is kritiek vir wyngehalte.
"Die swak oes van 2002 kan grootliks aan dié droogte toegeskryf word," het hy gesê.
Bouwerk aan die pyplyn het in Julie begin en sal teen Desember voltooi word.
Die insetkoste van R26 miljoen sal volgens gebruik van die boere verhaal word, het Veller gesê.
Hy het meer as 3 jaar gelede voelers uitgesteek na 'n besproeiingsprojek, maar dit het momentum gekry toe die voorsitter van die DPJV, mnr. Hennie de Villiers, die moontlikheid van herwonne water vanaf Potsdam na sy eie plaas ondersoek het.
Die DPJV het in Mei 'n 20-jaar-kontrak met die Kaapse stadsraad gesluit vir 'n 34%-aandeel van die herwonne water van die werke.
Boere wat nie vantevore besproei het nie, sal verdere insetkoste hê om besproeiingspype in wingerde aan te lê, het Veller gesê.
Volgens mnr. Anic Smit, projekbestuurder van die Kaapse stadsraad, maak die boere se aanvraag die projek meer bekostigbaar.
Die stadsraad het in April begin om die pypleiding vanaf Potsdam na De Grendel en 'n opgaardam op die plaas te bou.
'n Verbeterde filtreringsproses word ook in werking gestel vir 'n hoër standaard van filtrering.
Die koste vir die stadsraad beloop sowat R18 miljoen, het hy gesê.
Volgens Smit sal die water behandel word volgens die voorgeskrewe standaarde vir afvalwater van die departement van waterwese en bosbou.
"Alle water ontvang uit die Potsdam-opvangsgebied, insluitende afvloei vanaf nywerhede, sal behandel, met ultravioletbestraling ontsmet, gefiltreer en na die opgaardam op De Grendel gepomp word," het Smit gesê.
Huidige gebruikers van dié herwonne water sluit in Sappi en die Milnerton-gholfklub. Dit word ook gebruik vir die stabilisering van duine in Bloubergstrand en die besproeiing van sekere sportvelde en parke.
Met die verhoogde kapasiteit van 7 megaliter na 25 megaliter per dag sal ook die Caltex-raffinadery en Kynoch dit benut.
"Die strategie om meer herwonne water as 'n alternatiewe waterbron beskikbaar te stel en meer gebruik daarvan aan te moedig, is sowat 'n jaar gelede in werking gestel.
"Diéprojek kan deure regoor die Skiereiland vir soortgelyke projekte open," het Smit gesê.
Profisee oor SA Vlamme SA Teologie 2 03-30-2012 06:42 AM
E4 Documentary Oor Et Afrikaner777 SA General Forum 4 03-02-2006 09:03 PM
Wordt uw Linker oor islamitisch en Uw rechter oor joods en uw neus Hindoe? Jorg van Arabie De Zandbak 5 05-12-2005 08:21 AM
Vraagje oor immigratie Wodin Algemene discussie 2 05-13-2002 07:36 AM
Page generated in 1.63141 seconds with 11 queries